《以春草碧色分韵送朱师古知雒县得色字》
宋代·李流谦

二年客殊方，送君我乡邑。
岂不念家山，对此好风月。
何以慰覉念，眼空离鸿翼。
寄声贺父老，壶浆迓郊陌。
令君台阁人，九霄帝不隔。
新书严入县，驱骥就辕轭。
手持朱丝弦，欲奏南风律。
此意宁不佳，此事未易得。
姑置驯桑雉，先办绕床物。
相顾一大笑，浮我当举白。
长鱼随鳅鰕，枯泽未容尺。
惊雷忽破地，起视已无迹。
春湖波如天，酒作鹅儿色。
映君眉间黄，领此醉勿惜。
明朝出门看，扁舟大江侧。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。